
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 160 

10 Μαρτίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση - συγκρότηση Υπηρεσιακού Συμβουλίου 

υπαλλήλων του ΥΠ. Π. Κ. 1 

Εξουσιοδότηση της Τράπεζας της Ελλάδος όπως, ως 
εντολοδόχος του Ελληνικού Δημοσίου, εξευρίσκει 
στις διεθνείς χρηματαγορές δάνεια σε αλλοδαπό 

νόμισμα. 2 

Καθορισμός των αποδοχών του Γραμματέα του Υπουρ¬ 
γικού Συμβουλίου . 3 

Αύξηση μηνιαίας αντιμισθίας Προέδρου ΜΤΠΥ . 4 

Αποδοχές Ειδικών Γραμματέων και Επάρχων . 5 

Έγκριση εκλογής μελών Διοικητικού Συμβουλίου ΕΑΒ 6 
Συγκρότηση Δευτεροβάθμιας Επιτροπής για τον 
έλεγχο Σταυλισμού και επιχειρήσεων επεξεργασίας 

ζωικών προϊόντων περιφέρειας Ν. Κυκλάδων . 7 

Συγκρότηση Πρωτοβάθμιας Επιτροπής για τον έλεγχο 
σταυλισμού και επιχειρήσεων ζωικών προϊόντων πε¬ 
ριφέρειας Ν. Κυκλάδων . 8 

Σύσταση αναπτυξιακού Συνδέσμου στο Ν. Λέσβου ... 9 
Σύσταση Αναπτυξιακού Συνδέσμου «ΠΟΡΤΑ ΠΑΝΑ¬ 
ΓΙΑ» στο Ν. Τρικάλων..' ..10 

Χορήγηση άδειας ίδρυσης Ιδιωτικών Ινστιτούτων Επαγ¬ 
γελματικής Κατάρτισης σε Νομικά Πρόσωπα Ιδιωτι¬ 
κού Δικαίου και σε Φυσικό Πρόσωπο.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/37/7256 (1) 


Σύσταση - συγκρότηση Υπηρεσιακού Συμβουλίου υπαλ¬ 
λήλων του ΥΠ.Π.Κ. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Των άρθρων 4 και 5 της κωδικοποίησης του Υπαλλη¬ 
λικού Κώδικα (Π.Δ. 611/77 ΦΕΚ Α 198/15.7.1977), σε 
συνδυασμό με αυτές του άρθρου 37 και της παρ. 10 του 
άρθρου 38 του Ν. 2190/1994 (ΦΕΚ Α 28/3.3.1994). 

β) Του άρθρου 14 του Ν. 1586/1986 (ΦΕΚ Α 37/ 
1.4.86). 

γ) Του άρθρου 27 του Ν. 2081/92 (ΦΕΚ 154/Α/92) με 


το οποίο προστέθηκε άρθρο 29Αστο Ν. 1558/85 (ΦΕΚ 
137/Α/85). 

2. Την απόφαση από 14.1.1993 του Υπουργού Προε¬ 
δρίας της Κυβέρνησης «σύσταση - συγκρότηση του Υπη¬ 
ρεσιακού Συμβουλίου των υπαλλήλων του Υπουργείου 
Προεδρίας της Κυβέρνησης» (ΦΕΚ 10/20.1.1993 τ.Β ). 

3. Το γεγονός ότι από τις διατάξεις τις απόφασης αυτής 
προκαλείται δαπάνη σε βάρος του προϋπολογισμού του 
ΥΠΠΚ ύψους 2.592.000 για το τρέχον έγτος και για κάθε 
ένα από τα επόμενα έτη, έχει δε εγγράφει στον προϋπο¬ 
λογισμό του τρέχοντος έτους σχετική πίστωση ύψους 
2.600.000 στον ειδικό φορέα 05-110 και ΚΑΕ 0515, απο¬ 
φασίζουμε: 

1. Συνιστούμε στο Υπουργείο Προεδρίας της Κυβέρνη¬ 
σης πενταμελές Υπηρεσιακό Συμβούλιο, αρμόδιο για όλο 
το προσωπικό του Υπουργείου, του οποίου τα θέματα 
ανήκουν στην αρμοδιότητα της Διεύθυνσης Διοικητικού 
(Π.Δ. 320/88 και 64/90), που συγκροτείται ως εξής: 

α) Από τρεις (3) μόνιμους υπαλλήλους με βαθμό Α' από 
αυτούς που υπάγονται στην αρμοδιότητα του Υπηρεσια¬ 
κού Συμβουλίου του Υπουργείου Προεδρίας της Κυβέρνη¬ 
σης. 

β) Από δύο (2) αιρετούς εκπροσώπους των υπαλλήλων 
με βαθμό τουλάχιστον Γ', που εκλέγονται με άμεση καθο¬ 
λική και μυστική ψηφοφορία με τους αναπληρωτές τους. 

2. Τα υπό στοιχεία α' της προηγούμενης παραγράφου 
μέλη του Υπηρεσιακού Συμβουλίου ορίζονται από τον 
Υπουργό Προεδρίας της Κυβέρνησης από υπαλλήλους 
που έχουν επιλεγεί με τις διατάξεις του Ν. 2190/94 για 
τρίτη φορά ως Προϊστάμενοι Διεύθυνσης ή αντιστοίχου 
επιπέδου οργανικής μονάδας. Αν δεν υπάρχουν ή δεν 
επαρκούν οι υπάλληλοι αυτοί ορίζονται υπάλληλοι, που 
έχουν τις τυπικές και ουσιαστικές προϋποθέσεις να κρι- 
θούν ως προϊστάμενοι διευθύνσεων, σύμφωνα με τις δια¬ 
τάξεις των παραγράφων 3 και 6 του άρθρου 36 του Ν. 
2190/94, προτιμωμένων εκείνων που έχουν ασκήσει κα¬ 
θήκοντα προϊσταμένων διεύθυνσης. Τα τακτικά μέλη με 
απόφαση του ίδιου Υπουργού τοποθετούνται ως προϊστά¬ 
μενοι διευθύνσεων, σύμφωνα με τις οικείες οργανικές 
διατάξεις. 

3. Των ανωτέρω τακτικών μελών του Υπηρεσιακού Συμ¬ 
βουλίου ορίζονται από τον Υπουργό Προεδρίας της Κυ¬ 
βέρνησης ισάριθμοι αναπληρωτές, μόνιμοι υπάλληλοι, από 
αυτούς που υπάγονται στην αρμοδιότητα του ίδιου υπηρε¬ 
σιακού συμβουλίου και οι οποίοι έχουν τις προϋποθέσεις 

των παραγράφων 3 και 6 του άρθρου 36 του Ν. 2190/ 
1994. 

4. Με την απόφαση ορισμού των μελών του Υπηρεσια¬ 
κού Συμβουλίου ορίζεται ως πρόεδρος ένα από τα τακτικά 
μέλη του Υπηρεσιακού Συμβουλίου με αναπληρωτή του 
επίσης ένα από τα τακτικά μέλη. 

Στην περίπτωση που προεδρεύει ο αναπληρωτής του 
Προέδρου, θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Όταν το Υπηρεσιακό Συμβούλιο κρίνει πειθαρχικές 
υποθέσεις ο πρόεδρος αντικαθίσταται με δικαστικό λει¬ 
τουργό ή σύμβουλο ή πάρεδρο του Ν.Σ. Κράτους, σύμ¬ 
φωνα με τη διαδικασία που προβλέπεται από τις διατάξεις 
της παρ. Β1 του άρθρου 40 του Ν. 1884/90 (ΦΕΚ 81/Α/ 
90). 

6. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μόνιμων υπαλλήλων, μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

7. Στο Συμβούλιο εισηγούνται ο προϊστάμενος της διεύ¬ 
θυνσης Διοικητικού ή οι προϊστάμενοι των τμημάτων προ¬ 
σωπικού ή οι οριζόμενοι με απόφαση του Υπουργού ανα¬ 
πληρωτές αυτών. 

8. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Β' με αναπληρωτή του 
υπάλληλο του ίδιου βαθμού του Υπουργείου Προεδρίας 
της Κυβέρνησης. 

9. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του Ν. 2190/94 η 
θητεία των μελών του Υπηρεσιακού Συμβουλίου λήγει στις 
31.12.94. 

10. Τα αιρετά μέλη του Υπηρεσιακού Συμβουλίου των 
υπαλλήλων του Υπουργείου Προεδρίας της Κυβέρνησης, 
του οποίου η θητεία των μελών λήγει στις 31.12.1994, 
σύμφωνα με τις διατάξεις του άρθρου 29 παρ. 1 του Ν. 
2190/94, εξακολουθούν να συμμετέχουν στο Υπηρε¬ 
σιακό Συμβούλιο που συνιστάται με την παρούσα από¬ 
φαση, ανεξάρτητα αν έχουν τον Γ' βαθμό (παρ. 11 άρθρο 
37 του Ν. 2190/94). 

11. Οι υποθέσεις που εκκρεμούν στο Υπηρεσιακό Συμ¬ 
βούλιο, του οποίου η θητεία των μελών έληξε στις 3.3.94 
και οι οποίες δεν θα έχουν κριθεί απ' αυτό, σύμφωνα και 
με τις διατάξεις της παρ. 10 του άρθρου 37 του Ν. 2190/ 

1994, κρίνονται από το Υπηρεσιακό Συμβούλιο, που θα 
συγκροτηθεί σύμφωνα με την απόφαση αυτή, χωρίς ν’ 
απαιτείται νέα παραπομπή των υποθέσεων αυτών. 

12. Η από 14.1.1993 απόφαση του Υπουργού Προε¬ 
δρίας της Κυβέρνησης «Σύσταση - συγκρότηση του Υπη¬ 
ρεσιακού Συμβουλίου των υπαλλήλων του Υπουργείου 
Προεδρίας της Κυβέρνησης» (ΦΕΚ 10/20.1.1993 τ.Β') 
παύει να ισχύει. 

13. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Μαρτίου 1994 

Ο ΥΠΟΥΡΓΟΣ 

ΑΝ. ΠΕΠΟΝΗΣ 


Αριθ. 2014429/2204/0023 (2) 

Εξουσιοδότηση της Τράπεζας της Ελλάδος όπως, ως 
εντολοδόχος του Ελληνικού Δημοσίου, εξευρίσκει στις 
διεθνείς χρηματαγορές δάνεια σε αλλοδαπό νόμισμα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 · Τις διατάξεις του άρθρου 1 του Ν. 2187/94 (ΦΕΚ 16 
τ.Α') «Ρύθμιση θεμάτων σχετικά με τη σύναψη και διαχεί¬ 
ριση δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις». 

2. Την απόφαση του Υπουργού Οικονομικών αρ. 
194907/69 «Περί δαπανών εκδόσεως και εξυπηρετή- 
σεως κ.λπ. Κρατικών Δανείων». 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

1. Εξουσιοδοτείται η Τράπεζα της Ελλάδος, όπως ενερ¬ 
γώντας ως εντολοδόχος του Ελληνικού Δημοσίου εξευρί¬ 
σκει στις διεθνείς χρηματαγορές, δάνεια σε αλλοδαπό νό¬ 
μισμα για την κάλυψη των εκάστοτε αναγκών του Δημο¬ 
σίου και προβαίνει σε κάθε ενέργεια σχετική με τη διαχεί¬ 
ριση ή τροποποίηση όρων των δανείων του Ελληνικού Δη¬ 
μοσίου από το εξωτερικό. 

Ειδικότερα, η Τράπεζα Ελλάδος εξουσιοδοτείται όπως: 
α. Ύστερα από την κατάρτιση σε συνεργασία με το 
Υπουργείο Οικονομικών, του ετήσιου προγράμματος εξω¬ 
τερικού δανεισμού, προσφεύγει στις κατά περίπτωση εν- 
δεδειγμένες χρηματαγορές, διερευνά αυτές, συγκεντρώ¬ 
νει και αξιολογεί τις προσφορές πιστωτικών και άλλων 
χρηματοδοτικών Ιδρυμάτων που προσφέρονται να καλύ- 
ψουν τις ανάγκες του Ελληνικού Δημοσίου ή να οργανώ¬ 
σουν για λογαριασμό του δάνεια. Η επιλογή μεταξύ των 
προσφορών και η ανάθεση της εντολής για την σύναψη 
δανείων γίνεται μετά από έγκριση του Υπουργού Οικονο¬ 
μικών ή του ειδικά εξουσιοδοτημένου εκπροσώπου του. 

β. Διερευνά, με σκοπό την εξασφάλιση της καλύτερης 
διαχείρισης των δανείων του Ελληνικού Δημοσίου από το 
εξωτερικό, τις διεθνείς χρηματαγορές και προβαίνει, μετά 
από έγκριση του Υπουργείου Οικονομικών, στις απαραίτη¬ 
τες ενέργειες σχετικά με την τροποποίηση όρου ή στοι¬ 
χείων των δανείων αυτών. 

γ. Εισηγείται στο Υπουργείο Οικονομικών τον διορισμό 
ξένων δικηγόρων για λογαριασμό του Ελληνικού Δημοσίου 
στις χώρες εκείνες όπου κρίνεται αναγκαία η παρουσία και 
η συμμετοχή τους για την πραγματοποίηση του δανεισμού 
του Δημοσίου, καθώς και τον ορισμό αντικλήτου. 

δ. Οργανώνει, σε συνεργασία με το Υπουργείο Οικονο¬ 
μικών και με σκοπό την ευχερέστερη και αποτελεσματικό¬ 
τερη προσέγγιση των διεθνών χρηματαγορών, παρουσιά¬ 
σεις σε Τράπεζες και Επενδυτές και προβαίνει σε σχετι¬ 
κές ανακοινώσεις - δημοσιεύσεις σε διεθνή έντυπα. 

ε. Χορηγεί διάφορα πιστοποιητικά, απευθυνόμενα σε 
Τράπεζες, Χρηματιστήρια, Δημόσιες αρχές κ.λπ., πλην 
των γνωμοδοτήσεων Νομικού Συμβούλου, οι οποίες παρέ¬ 
χονται από τον εξουσιοδοτημένο Νομικό Σύμβουλο του 
Υπουργείου Οικ/κών. 

στ. Συντάσσει τα πληροφοριακά δελτία που διανέμονται 
στους επενδυτές και τα Χρηματιστήρια και κατατίθενται 
στα Χρηματιστήρια που θα εισαχθεί το συγκεκριμένο δά¬ 
νειο. Τα δελτία αυτά συνυπογράφονται από τον Υπουργό 

των Οικονομικών και τον Διοικητή της Τράπεζας της Ελλά¬ 
δος. 

2. Οι αρμόδιες Υπηρεσίες της Τράπεζας της Ελλάδος, 
κατά την άσκηση των αρμοδιοτήτων οι οποίες της ανατί¬ 
θενται με την παρούσα απόφαση, συνεργάζονται σε όλα 
τα στάδια με τις αρμόδιες Διευθύνσεις του Υπουργείου 
Οικονομικών. 

3. Έξοδα παρουσιάσεων - δημοσιεύσεων, δικηγορικών 
γραφείων, γραφείων αξιολόγησης πιστοληπτικής ικανότη¬ 
τας (Γ3(ίπ9 βςβποίβδ) καθώς και άλλα έξοδα τα οποία γίνο¬ 
νται για λογαριασμό του δανειζόμενου, καταβάλλονται 
από την Τράπεζα της Ελλάδος και στη συνέχεια αντλού¬ 
νται από τον λογ/σμό του Δημοσίου που τηρείται στην 
Τράπεζα της Ελλάδος, σύμφωνα με την ισχύουσα διαδικα¬ 
σία, και με βάση τα σχετικά παραστατικά έγγραφα. Το 
ύψος των εξόδων αυτών συναποφασίζεται με το Υπουρ¬ 
γείο Οικονομικών. 

4. Η Τ ράπεζα της Ελλάδος εξουσιοδοτείται επίσης να 
προβαίνει σε κάθε ενέργεια σχετική με τη διαχείριση ήδη 
συναφθέντων από αυτήν δανείων από το εξωτερικό σε 
ξένο νόμισμα διεπομένων από το Ν.Δ. 970/1971 (ΦΕΚ 
187/Α ) συμπεριλαμβανομένης και της τροποποίησης των 
σχετικών συμβάσεων. Ο Υπουργός Οικονομικών υπογρά¬ 
φει στη συνέχεια κάθε αναγκαία σύμβαση με την Τράπεζα 
της Ελλάδος για την εκχώρηση στο Ελληνικό Δημόσιο των 
προϊόντων των ως άνω πράξεων διαχείρισης ή τροποποίη¬ 
σης, καθώς και των δικαιωμάτων και υποχρεώσεων που 
απορρέουν από αυτές. 

5. Για την υπογραφή κάθε σύμβασης δανεισμού, τροπο¬ 
ποίησης όρων ή χρησιμοποίηση τεχνικών διαχείρισης, 
απαιτείται ειδική απόφαση του Υπουργού Οικονομικών ή 
του ειδικά προς τούτο εξουσιοδοτημένου εκπροσώπου 
του στην οποία θα αναφέρονται οι βασικοί όροι δανεισμού 
ή τροποποίησης κ.λπ. και θα εξουσιοδοτούνται τα αρμόδια 
όργανα τα οποία θα υπογράφουν τις σχετικές συμβάσεις 
καθώς και τα προαπαιτούμενα έγγραφα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Μαρτίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΙ 

-♦- 

Αριθ. 2014313/1544/0022 (3) 

Καθορισμός των αποδοχών του Γραμματέα του Υπουργι¬ 
κού Συμβουλίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 7 παρ. 2 και 33 παρ. 3 του 
Ν. 1558/85 «Κυβέρνηση και Κυβερνητικά Όργανα» (ΦΕΚ 
Α' 137/26.7.85). 

2. Την απόφασή μας αριθμ. 2006020/590/0022/ 
23.1.1990 (ΦΕΚ Β' 59/31.1.90) «Καθορισμός των απο¬ 
δοχών του Γ ραμματέα του Υπουργικού Συμβουλίου». 

3. Την απόφασή μας αριθμ. 2010252/1017/0022/ 
17.1.1994 «Αποδοχές Γ ενικών Γ ραμματέων Υπουργείων, 
Γεν. Γραμματέων Περιφερειών και Νομαρχών» (ΦΕΚ Β' 
129/24.2.1994). 

4. Την ανάγκη εναρμονισμού των αποδοχών του Γραμ¬ 
ματέα του Υπουργικού Συμβουλίου με τις αποδοχές των 
Γ ενικών Γ ραμματέων των Υπουργείων. 


5. Το γεγονός, ότι από τις διατάξεις αυτής της απόφα¬ 
σης προκαλείται πρόσθετη ετήσια δαπάνη σε βάρος του 
κρατικού προϋπολογισμού ύψους δύο εκατομμυρίων 
οκτακόσιων χιλιάδων (2.800.000) δρχ. περίπου, η οποία 
θα καλυφθεί από τα περιθώρια των πιστώσεων του 
Υπουργείου Προεδρίας της Κυβέρνησης (Ειδ. Φορ. 05- 
150), αποφασίζουμε: 

α) Γ ια τον καθορισμό των αποδοχών του Γ ραμματέα του 
Υπουργικού Συμβουλίου εφαρμόζεται, από της ισχύος 
της, η απόφαση μας 2010252/1017/0022/17.1.1994 
(ΦΕΚ Β' 129/24.2.94), με την οποία καθορίσθηκαν οι 
αποδοχές των Γ ενικών Γ ραμματέων Υπουργείων, των Γ εν. 
Γ ραμματέων Περιφερειών και των Νομαρχών. 

β) Η απόφασή μας 2006020/590/0022/23.1.1990 
(ΦΕΚ Β' 59/31.1.90) καταργείται. 

Η απόφαση αυτή, η οποία δεν έχει εφαρμογή στους συ¬ 
νταξιούχους, να δημοσιευθεί στην Εφημερίδα της Κυβερ¬ 
νήσεως. 

Αθήνα, 5 Μαρτίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 2010261/1052/0022 (4) 

Αύξηση μηνιαίας αντιμισθίας Προέδρου ΜΤΠΥ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 422/81 (Κώδικας ΜΤΠΥ). 

2. Τη διάταξη της παρ. 2 του άρθρου 8 του Ν. 1810/88 
«Για τη συμπλήρωση και βελτίωση του Ν. 1505/84 και άλ¬ 
λες διατάξεις». 

3. Την αριθμ. 2043231/5107/0022/16.7.93 απόφασή 
μας, με την οποία καθορίστηκε η μηνιαία αντιμισθία του 
Προέδρου του Δ.Σ. του ΜΤΠΥ για την προσφερόμενη από 
αυτόν διοικητική εργασία. 

4. Το αριθμ. πρωτ. ΟΙΚ: 6838/17.2.1994 έγγραφο του 
Μετοχικού Ταμείου Πολιτικών Υπαλλήλων με το οποίο 
προτείνεται η αναπροσαρμογή της αντιμισθίας του Προέ¬ 
δρου του ΔΣ του Ταμείου. 

5. Το γεγονός ότι από τις διατάξεις της απόφασης αυτής 
προκαλείται επιπλέον δαπάνη σε βάρος του ΚΑΕ 0284 
του προϋπολογισμού του Μετοχικού Ταμείου Πολιτικών 
Υπαλλήλων ύψους 4.200.000 δρχ. για το τρέχον έτος και 
καθένα από τα επόμενα οικονομικά έτη, η οποία θα καλυ¬ 
φθεί από τον προϋπολογισμό του ΜΤΠΥ με σχετική τρο¬ 
ποποίηση αυτού, (μεταφορά πίστωσης), αποφασίζουμε: 

α) Καθορίζουμε τη μηνιαία αντιμισθία του Προέδρου του 
Μετοχικού Ταμείου Πολιτικών Υπαλλήλων για την προ¬ 
σφερόμενη από αυτόν διοικητική εργασία στο ποσό των 
500.000 χιλιάδων δρχ. Επίσης παρέχονται στον Πρόεδρο 
του ΜΤΠΥ τα από το άρθρο 13 Ν. 1505/84 προβλεπόμενα 
επιδόματα εορτών και άδειας. 

β) Από την ημερομηνία ισχύος της παρούσας απόφασης 
καταργείται η αριθμ. 2043231/5107/0022/16.7.93 
όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
- 4 - - 

Αριθ. 2014312/1543/0022 (5) 

Αποδοχές Ειδικών Γραμματέων και Επάρχων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 33 του Ν. 
1558/85 «Κυβέρνηση και Κυβερνητικά Όργανα» (ΦΕΚ 
137/Α726.7.86). 

2. Την ανάγκη καθορισμού επί νέας βάσης των πάσης 
φϋσεως αποδοχών των Ειδικών Γραμματέων και των 
Επάρχων. 

3. Τις διατάξεις των άρθρων 27 του Ν. 2081/92 και 29 
Α’ τουΝ. 1558/85. 

4. Το γεγονός ότι από τις διατάξεις αυτής της απόφασης 
προκαλείται πρόσθετη ετήσια δαπάνη σε βάρος του κρατι¬ 
κού προϋπολογισμού ύψους δέκα οκτώ εκατομμυρίων 
(18.000.000) δραχμών περίπου, η οποία θα καλυφθεί από 
τα περιθώρια των πιστώσεων των οικείων Υπουργείων, 
αποφασίζουμε: 

1. Καθορίζουμε από 1.1.1994 τον μηνιαίο βασικό μισθό 
των Ειδικών Γ ραμματέων και Επάρχων σε ποσοστό 55% 
του εκάστοτε μηνιαίου βασικού μισθού των Γ ενικών Γ ραμ¬ 
ματέων Υπουργείων. 

2. Στους ανωτέρω καταβάλλονται επίσης: 

α. Το σύνολο του χρονοεπιδόματος (ποσοστό 60%). 
β. Επίδομα οικογενειακών βαρών, σύμφωνα με τις δια¬ 
τάξεις του άρθρου 11 του Ν. 1505/84, όπως τροποποιή¬ 
θηκαν μεταγενέστερα. 

γ. Α.Τ.Α. από 1.5.1985 και μετά, σύμφωνα με τις αριθμ. 
9019/295/25.1.82 και 8418/231/25.1.85 αποφάσεις 
μας, καθώς και οι χορηγηθείσες μισθολογικές αυξήσεις, 
και 

δ. Επιδόματα εορτών και αδείας, σύμφωνα με τις διατά¬ 
ξεις του άρθρου 13 του Ν. 1505/84. 

3. Η παρούσα, η οποία δεν έχει εφαρμογή σε συνταξιού¬ 
χους, να δημοσιευθεί στην Εφημερίδα της Κυβερνή¬ 
σεως. 

Αθήνα, 5 Μαρτίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 2015209/2718 (6) 

Έγκριση εκλογής μελών Διοικητικού Συμβουλίου. 

Ο ΥΠΟΥΡΓΟΣ ΟΙΚΟΝΟΜΙΚΆ 

Έχοντας υπόψη: 

1. Τις διατάξεις του άρθρου 1 παρ. 8 του Ν. 43/1975 
«Περί ιδρύσεως Εθνικής Βιομηχανίας Αεροπορικού Υλι¬ 
κού», όπως αυτός τροποποιήθηκε και συμπληρώθηκε με 
το Ν. 696/77 και το άρθρο 44 του Ν. 1947/91. 

β) Τα άρθρα 9,10,11 του Καταστατικού της «Ελληνικής 
Αεροπορικής Βιομηχανίας Α.Ε.». 
γ) Το άρθρο 5 του Ν. 2173/1993. 


δ) Την υπ’ αριθμ. πρωτ. 2073176/13580/0025/3.3.94 
απόφαση του Υφυπουργού Οικονομικών. 

ε) Την από 8.3.1994 απόφαση της Έκτακτης Γενικής 
Συνέλευσης των Μετόχων της ΕΑΒ Α.Ε. 

στ) Την αριθ. Γ.Υ. 5246/1993 κοινή απόφαση του Πρω¬ 
θυπουργού και του Υπουργού Οικονομικών, για τη μεταβί¬ 
βαση αρμοδιοτήτων, αποφασίζουμε: 

Εγκρίνουμε τον διορισμό και την εκλογή αντίστοιχα ως 
μελών του Διοικητικού Συμβουλίου της «Ελληνικής Αερο¬ 
πορικής Βιομηχανίας Α.Ε. (ΕΑΒ Α.Ε.) των Αθανασίου 
Νέζη, Γεωργίου Μπουγιούκου, θεοδώρου Σαρρή, Γεωρ¬ 
γίου Νώτη, Ξενοφώντα Σταθάτου, Ευσταθίου Αγγελόπου- 
λου και Εμμανουήλ Κοντοπάνου σε αντικατάσταση των 
Παντελή Βελισσαρόπουλου, Βασιλείου Ριζά, Κων/νου 
Φωστηρόπουλου, Ιωάννη - Διονυσίου Σταυρόπουλου, Οβ- 
πίβΙ ϋοίιπ Ι_3Π9β, Δημητρίου Ανέστη και Ιωάννη Κατσα- 
ούνη. 

Οι παραπάνω θα εκτελούν χρέη μελών του Διοικητικού 
Συμβουλίου μέχρι του χρόνου που θα έληγε η θητεία των 
αντικατασταθέντων. 

Η απόφαση αυτή, η οποία ισχύει από της εκδόσεως της, 
να δημοσιευθεί στην Εφημερίδα της Κυβερνήσεως. 

Αθήνα, 9 Μαρτίου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 

-4- 

Αριθ. 2182 ( 7 ) 

Συγκρότηση Δευτεροβάθμιας Επιτροπής για τον έλεγχο 
Σταυλισμού και επιχειρήσεων επεξεργασίας ζωικών 
προϊόντων περιφέρειας Ν. Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη τις διατάξεις: 
α) Του Ν. 3200/55 «περί διοικητικής αποκέντρωσης 
όπως συμπληρώθηκε με το Ν.Δ. 532/70». 

β) ΤωνΒ.Δ. 707/70 και 197/72 «περί μεταβιβάσεως αρ¬ 
μοδιοτήτων Υπουργείου Κοινωνικών Υπηρεσιών στους 
Νομάρχες». 

γ) Του Π.Δ. 244/26.4.89 περί οργάνωσης Νομαρχιακών 
υπηρεσιών υγείας. 

δ) Του Ν. 1579/85 «ρυθμίσεις για την εφαρμογή και 
ανάπτυξη του Εθνικού Συστήματος Υγείας και άλλες δια¬ 
τάξεις». 

ε) Την Τ.Υ. οικ. 2181/28.2.94 απόφαση «περί ορισμού 
ιατρού υπευθύνου στο Τμήμα Υγείας» για πάσης φύσεως 
προκείπτοντα υγειονομικά θέματα». 

στ) Το αριθ. 8861/31/10/89 έγγραφο Υπουργείου 
Υγείας Πρόνοιας και Κοιν. Ασφαλίσεων, 
ζ) Την ιδιομορφία του Νομού μας, αποφασίζουμε: 
Συγκροτούμε Δευτεροβάθμια Επιτροπή ελέγχου επιχει¬ 
ρήσεων σταυλισμού ζωικών προϊόντων από τους: 

α) Τον εκάστοτε Α.Ι. που υπηρετεί στον Α.Ι. Φοίνικα Σύ¬ 
ρου με αναπληρωτή τον ιατρό που κατέχει τη δεύτερη του 
ιδίου ιατρείου, ως πρόεδρο. 

β) Γαρδικλή Νικόλαο Κτηνίατρο της Δ/νσης Κτηνιατρι¬ 
κής ως μέλος. 

γ) Κουρινάκη Βασίλειο Γεωπόνο αναπληρωτή Δ/ντή της 
Δ/νσης Γεωργίπς ως μέλος. 

5) Δικτυόπουλο Κυριάκο Πολιτικό Μηχανικό προϊστά¬ 
μενο Τμήματος Πολεοδομίας, ως μέλος. 

ε) Τον εκάστοτε Αστυν. Δ/ντή της Δ/νσης Κυκλάδων, 
ως μέλος. 

στ) Τον Δήμαρχο ή πρόεδρο της περιοχής που θα ιδρυ¬ 
θεί ή έχει ιδρυθεί και θα λειτουργήσει ή λειτουργεί η επι¬ 
χείρηση, ως μέλος. 

ζ) Τον εκάστοτε πρόεδρο του Γεωργικού Συνεταιρισμού 
της περιοχής που θα ιδρυθεί ή έχει ιδρυθεί και θα λειτουρ¬ 
γήσει ή λειτουργεί η επιχείρηση, ως μέλος. 

II. Σε περίπτωση απουσίας ή κωλύματος των τακτικών 
μελών αναπληρώνονται από τους νόμιμους αναπληρωτές 
τους. 

Γραμματέας της επιτροπής ορίζεται η Αλεβίζου Πηνε¬ 
λόπη Ε.Δ.Υ. του Τμήματος Υγείας. 

III. Έργο της Δευτεροβάθμιας Επιτροπής είναι: 

1) η γνωμοδότηση σε θέματα προσφυγών των ενδιαφε¬ 
ρομένων κατά των πρωτοβαθμίων αποφάσεων. 

2) Η γνωμοδότηση για την απαγόρευση άσκησης επαγ¬ 
γέλματος ή επιτηδεύματος στις περιπτώσεις που κινδυ¬ 
νεύει η Δημόσια Υγεία σύμφωνα με τις διατάξεις του Α.Ν. 
2520/40 και τις Υγειονομικές διατάξεις που ισχύουν κάθε 
φορά. 

3) Η σύνταξη και υποβολή πρακτικού στον Νομάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 28 Φεβρουάριου 1994 
Ο Νομάρχης 

ΠΑΝΟΣ ΚΟΝΤΟΓΕΩΡΓΗΣ 
-+- 

Αριθ. 2183 (8) 

Συγκρότηση Πρωτοβάθμιας Επιτροπής για τον έλεγχο 
σταυλισμού και επιχειρήσεων ζωικών προϊόντων περι¬ 
φέρειας Ν. Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη τις διατάξεις: 
α) Του Ν. 3200/55 «περί διοικητικής αποκέντρωσης 
όπως συμπληρώθηκε με το Ν.Δ. 532/70». 

β) ΤωνΒ.Δ. 707/70 και 197/72 «περί μεταβιβάσεως αρ¬ 
μοδιοτήτων Υπουργείου Κοινωνικών Υπηρεσιών στους 
Νομάρχες». 

γ) Του Π.Δ. 244/26.4.89 περί οργάνωσης Νομαρχιακών 
υπηρεσιών υγείας. 

δ) Του Ν. 1579/85 «ρυθμίσεις για την εφαρμογή και 
ανάπτυξη του Εθνικού Συστήματος Υγείας και άλλες δια¬ 
τάξεις». 

ε) Την ιδιομορφία του Νομού μας, αποφασίζουμε: 

Α. Συγκροτούμε επιτροπή Πρωτοβάθμια για τον έλεγχο 
Σταυλισμού και επιχειρήσεων επεξεργασίας ζωϊκών προ¬ 
ϊόντων για την περιφέρεια του Ν. Κυκλάδων από τους πα¬ 
ρακάτω: 

1. Μητσομάτη Γεώργιο Επόπτη Δημόσιας Υγείας προϊ¬ 
στάμενο του Τμήματος Υγείας της Δ/νσης Υγείας και 
Πρόνοιας με βαθμό Α'. 

2. α) Τσακριό Νικόλαο κτηνίατρο για τα νησιά Θήρα, 
Ανάφη, θηρασιά. 

β) Ασλανίδη Γαβριήλ κτηνίατρο για τα νησιά Ιο, Φολέ¬ 
γανδρο, Σίκινο. 

γ) Πρωτονοταρίου Αικατερίνη για νησιά Νάξο, Αμοργό, 
δ) Λιάκο Γ εώργιο κτηνίατρο για τη νήσο Ανδρο, 
ε) Καγκάνη Γεώργιο κτηνίατρο για τη νήσο Πάρο και 


Αντίπαρο. 

στ) Βλασαρίδη Φώτη κτηνίατρο για τη νήσο Τήνο, 
ζ) Μπάρδα Αναστάσιο κτηνίατρο για τη νήσο Μύκονο, 
η) Νικητάκη Μυρτώ κτηνίατρο για τη νήσο Σύρο. 

3. α) Δελλή Χρήστο Γεωπόνο για τη νησιά Θήρα, Ανάφη, 
θηρασιά, Ίο, Φολέγανδρο, Σίκινο. 

β) Καλαντζή Διονυσία Γ εωπόνο για νησιά Νάξο, Αμοργό, 
Δονούσα, Ηράκλειά, Σχοινούσα, Κουφονήσια. 
γ) Κωνσταντινίδη Θεόδωρο για τη νήσο Ανδρο, 
δ) Κουτσουράκη Παναγιώτη για τα νησιά Πάρο και Αντί¬ 
παρο. 

ε) Παγανέλη Γ εώργιο για τη νήσο Τήνο, 
ζ) Σπυριδάκη Σπυρίδωνα για τη νήσο Μύκονο, 
στ) Σπυριδάκη Σπυρίδωνα για τη νήσο Σύρο. 

4. Ένα μηχανικό της υπηρεσίας Πολεοδομίας της πε¬ 
ριοχής που θα ιδρυθεί και λειτουργήσει η επιχείρηση. 

5. Έναν αξιωματικό ή υπαξιωματικό της Αστυνομικής 
Αρχής της περιοχής που θα ιδρυθεί και θα λειτουργήσει η 
επιχείρηση. 

6. Έναν εκπρόσωπο του Γ εωργικού Συνεταιρισμού της 
περιοχής που θα ιδρυθεί και λειτουργήσει η επιχείρηση. 

7. Ένα δημοτικό ή κοινοτικό σύμβουλο της περιοχής 
που θα ιδρυθεί και θα λειτουργήσει η επιχείρηση. 

Β. Σε περίπτωση απουσίας ή κωλύματος των τακτικών 
μελών αναπληρούνται από τους νόμιμους αναπληρωτές 
τους. 

Γ. Γ ραμματέας της επιτροπής ορίζεται ο επόπτης Δημό¬ 
σιας Υγείας υπεύθυνος της περιοχής που θα ιδρυθεί και 
θα λειτουργήσει η επιχείρηση. 

Δ. Πρόεδρος της επιτροπής ορίζεται ο σε βαθμό ανώτε¬ 
ρος υπάλληλος ΠΕ κατηγορίας που συμμετέχει στην επι¬ 
τροπή. 

Ε. Έργο της επιτροπής είναι: 

1) Ο έλεγχος και η γνωμοδότηση σε θέματα σταυλισμού 
και ίδρυσης και λειτουργίας πτηνοτροφικών επιχειρήσεων 
ή επιχειρήσεων επεξεργασίας ζωικών προϊόντων σύμ¬ 
φωνα με τις διατάξεις του Α.Ν. 520/40 και τις υγειονομι¬ 
κές διατάξεις που ισχύουν κάθε φορά. 

2) Η σύνταξη πρακτικού και η υποβολή του στη Δ/νση 
Υγείας και Πρόνοιας Ν. Κυκλάδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 28 Φεβρουάριου 1994 
Ο Νομάρχης 

ΠΑΝΟΣ ΚΟΝΤΟΓΕΩΡΓΗΣ 
-♦- 

Αριθ. 2277 (9) 

Σύσταση αναπτυξιακού Συνδέσμου στο Ν. Λέσβου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη τις διατάξεις: 
α) Την 22284/90/31.7.91 απόφαση των Υπουργών 
Εθνικής Οικονομίας, Εσωτερικών και Περιβάλλοντος Χω¬ 
ροταξίας και Δημοσίων Έργων περί τροποποίησης της 
7179/87 απόφαση για προσδιορισμό των γεωγραφικών 
ενοτήτων ΟΤΑ Νομού Λέσβου που δημοσιεύτηκε στο 
ΦΕΚ 662/7.8.91 (τεύχος Β). 

2. Τις διατάξεις των άρθρ. 177 έως 183 του Δ.Κ.Κ. 

3. Τις παρακάτω σύννομες αποφάσεις των Συμβου¬ 
λίων. 

α) 11 /94 απόφαση του Δ.Σ. Λ. θερμής. 

β) Την 11/94 απόφαση του Κ.Σ. Πύργων θερμής. 

Υ) Την 6/94 απόφαση του Κ.Σ. Μιστεγνών. 
δ) Την 2/94 απόφαση του Κ.Σ. Κώμης, 
ε) Την 9/94 απόφαση του Κ.Σ. Πηγής, 
στ) Την 7/94 απόφαση του Κ.Σ. Ν. Κυδωνιών, αποφασί¬ 
ζουμε: 

1. Συνιστούμε Αναπτυξιακό Σύνδεσμο με την επωνυμία 
«Αναπτυξιακός Σύνδεσμος Δήμου Λ. θερμής, Κοινοτήτων 
Κώμης, Μιστεγνών, Ν. Κυδωνιών, Πηγής, Π. θερμής» 
στην 9η γεωγραφική ενότητα. 

2. Σκοπός του Συνδέσμου είναι η ανάληψη πρωτοβου¬ 
λιών για την προώθηση της ολοκληρωμένης ανάπτυξης 
της περιοχής στο πλαίσιο της ευρύτερης ανάπτυξης του 
Ν. Λέσβου. 

Ειδικότερα οι σκοποί του Συνδέσμου είναι: 
α) Η εκπόνηση χωροταξικού σχεδίου και υδρογεωλογι- 
κές έρευνες καθώς και η καάρτιση προγραμμάτων για την 
αξιοποίηση των τοπικών πλουτοπαραγωγικών πόρων και 
την ανάπτυξη της περιοχής και η εκπόνηση Τοπικού Ανα¬ 
πτυξιακού Προγράμματος της περιοχής (ΤΑΛ). 

β) Η υποβοήθηση των ΟΤΑ του Συνδέσμου στην κατα¬ 
γραφή και ιεράρχηση των αναγκών στην αξιολόγηση των 
αναγκαίων έργων υποδομής και τον προγραμματισμό 
τους. 

γ) Η μελέτη, κατασκευή, διαχείριση και συντήρηση των 
έργων τεχνικής υποδομής που θα τον αναθέτουν οι Ο.Τ.Α. 

δ) Η προστασία του περιβάλλοντος και αντιπυρική προ¬ 
στασία της περιοχής. 

ε) Η μελέτη κατασκευή διαχείριση και συντήρηση συ¬ 
στημάτων ύδρευσης και αποχ/σης των Ο.Τ.Α. του Συνδέ¬ 
σμου. 

στ) Η καθαριότητα καθώς και η συλλογή ή αποκομμιδή, 
η διάθεση και η επεξεργασία των απορριμμάτων. 

. ζ) Η προμήθεια και η διαχείριση συγκοινωνιακών μέσων 
για την εξυπηρέτηση των κατοίκων της περιοχής. 

η) Η μέριμνα για την εξασφάλιση γης για τη βοσκή των 
ζώων των δημοτών και η βελτίωση των βοσκοτόπων. 

θ) Η συντήρηση σχολικών κτιρίων και η μελέτη, κατα¬ 
σκευή, διαχείριση και συντήρηση αθλητικών εκγ/σεων για 
την προώθηση του μαζικού αθλητισμού, καθώς και χώρων 
κοινωνικοπολιτιστικών λειτουργικών διακοινοτικής σημα¬ 
σίας. 

ι) Η ενημέρωση και επιμόρφωση των κατοίκων της πε¬ 
ριοχής σε θέματα που αφορούν την Τοπική Αυτ/ση με 
στόχο τη διεύρυνση της συμμετοχής τους στην ανάπτυξη 
του τόπου τους. 

κ) Η υποβολή για έγκριση και η υλοποίηση, κάθε είδους 
κοινοτικών γραμμάτων για την αξιοποίηση του ανθρωπίνου 
δυναμικού και των πόρων της περιοχής. 

Για την προώθηση των σκοπών του ο Σύνδεσμος μπορεί 
να δημιουργεί υπηρεσία με το απαραίτητο επιστημονικό, 
διοικητικό και τεχνικό προσωπικό, προμηθεύεται μηχανή¬ 
ματα και τεχνικό εξοπλισμό και γενικά αποκτά το απαραί¬ 
τητο ανθρώπινο δυναμικό και την αναγκαία υλικοτεχνική 
υποδομή. Επίσης συνεργάζεται με τους Συν/σμούς, τους 
συλλόγους και τους άλλους κοινωνικούς φορείς της πε¬ 
ριοχής καθώς και με τους φορείς Τοπικής Αυτ/σης ή του 
δημοσίου τομέα που ενδιαφέρονται για την περιοχή. 

3. Έδρα του Συνδέσμου είναι ο Δήμος Λουτροπόλεως 
θερμής. 

4. Η χρονική διάρκεια του Συνδέσμου είναι είκοσι (20) 


χρόνια. 

5. Έσοδα του Συνδέσμου είναι: 
α) Η ετήσια εισφορά των ΟΤΑ μελών του Συνδέσμου εί¬ 
ναι τρία τοις εκατό (3%) των τακτικών εσόδων του κάθε 
ΟΤΑ μέλους του προηγούμενου έτους, 
β) Πρόσοδοι από την περιουσία του Συνδέσμου, 
γ) Δωρεές επιχορηγήσεις και εισφορές από το Δημόσιο 
ή άλλα φυσικά ή νομικά πρόσωπα ή οργανισμούς - δωρεές 
ομογενών κ.λπ. 

δ) Πρόσοδοι από φόρους - τέλη - δικαιώματα που μπο¬ 
ρούν να επιβάλλονται υπέρ του Συνδέσμου . 

ε) Επιχορήγηση από τους φορείς του Δ. Τομέα (άρθρ. 1 
παρ. 6 Ν. 1256/82) για την εκτέλεση έργων, την κάλυψη 
διαφόρων δαπανών και την πληρωμή των αποδοχών του 
προσωπικού του Συνδέσμου. 

Με την παρούσα δημιουργείται δαπάνη σε βάρος των 
ΟΤΑ που συμμετέχουν ύψους 3% επί των τακτικών τους 
σε ετήσια βάση και που θα αντιμετωπίζεται κάθε φορά 
από τους προϋπολογισμούς των οργανισμών. 

Η παρούσα να δημοσιευθεί στην Εφημερίδα της Κυβερ- 
νήσεως. 

Μυτιλήνη, 2 Μαρτίου 1994 

Ο Νομάρχης 
ΜΑΝΟΣ ΘΕΟΔΩΡΙΔΗΣ 

-*- 

Αριθ. 3822 (10) 

Σύσταση Αναπτυξιακού Συνδέσμου «ΠΟΡΤΑ ΠΑΝΑΓΙΑ» 
στο Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την αριθμ. 46345/1987 κοινή απόφαση των Υπουρ¬ 
γών Εθνικής Οικονομίας, Εσωτερικών, Περιβάλλοντος 
Χωροταξίας και Δημοσίων Έργων, «περί ορισμού γεωγρα¬ 
φικών ενοτήτων του Νομού Τρικάλων», που δημοσιεύθηκε 
στο ΦΕΚ 117/3.3.1988 τ.Β. 

2. Τις διατάξεις του άρθρ. 196 του Δημοτικού & Κοινοτι¬ 
κού Κώδικα Π.Δ. 323/89. 

3. Τις νομότυπες αποφάσεις: 

α. Αριθμ. 16/94 Δημοτικού Συμβουλίου Πύλης 
β. Αριθμ. 3/94 Κοινοτικού Συμβουλίου Αγ. Βησσαρί¬ 
ωνα 

γ. Αριθμ. 5/94 Κοινοτικού Συμβουλίου Γόμφων 
δ. Αριθμ. 13/94 Κοινοτικού Συμβουλίου Λυγαριάς 
ε. Αριθμ. 1 /94 Κοινοτικού Συμβουλίου Παλαιοκαρυάς 
στ. Αριθμ. 16/94 Κοινοτικού Συμβουλίου Παλαιομονα- 
στήρου 

ζ. Αριθμ. 8/94 Κοινοτικού Συμβουλίου Πετροχωρίου 
η. Αριθμ. 5/94 Κοινοτικού Συμβουλίου Ροπωτού 
θ. Αριθμ. 5/94 Κοινοτικού Συμβουλίου Στουρναρέϊ- 
κων 

ι. Αριθμ. 4/94 Κοινοτικού Συμβουλίου Φιλύρας 
οι οποίες γνωμοδοτούν υπέρ της σύστασης του Αναπτυ¬ 
ξιακού Συνδέσμου «ΠΟΡΤΑ ΠΑΝΑΓΙΑ». 

4. Το γεγονός ότι οι ανωτέρω Κοινότητες αποτελούν τα 
2/3 του συνόλου των ΟΤΑ, που περιλαμβάνονται στην οι¬ 
κεία γεωγραφική ενότητα, αποφασίζουμε: 

1. Συνιστούμε Αναπτυξιακό Σύνδεσμο με την επωνυμία 
«ΑΝΑΠΤΥΞΙΑΚΟΣ ΣΥΝΔΕΣΜΟΣ ΠΟΡΤΑ ΠΑΝΑΓΙΑ» που 
αποτελείται από το Δήμο Πύλης και τις Κοινότητες Αγίου 

Βησσαρίωνα, Γόμορων, Λυγαριάς, Παλαιοκαρυάς, Παλαιο- 
μοναστήρου, ΠετροχωρΙου, Ροπωτού, Στουρναρέϊκων και 
Φιλύρας. 

2. Σκοποί του Συνδέσμου είναι: 

α. Η εκπόνηση τοπικού αναπτυξιακού Προγράμματος 
(ΤΑΠ). 

β. Η κατασκευή και συντήρηση έργων τεχνικής υποδο¬ 
μής- 

γ. Η συλλογή μεταφορά και διάθεση των απορριμμά¬ 
των. 

δ. Η κατασκευή αρδευτικών έργων (γεωτρήσεις κ.λπ.). 
ε. Η σύσταση επιχειρήσεων για αξιοποίηση και ανά¬ 
πτυξη τοπικών δυνατοτήτων. 

στ. Η κοινή συντήρηση των συστημάτων ύρδευσης, 
αποχέτευσης και φωτισμού, 
ζ. Η τουριστική αξιοποίηση της περιοχής, 
η. Η προστασία του περιβάλλοντος, 
θ. Η πυρασφάλεια των δασών και η βελτίωση βοσκοτό¬ 
πων. 

ι. Η κοινή συντήρηση των σχολικών κτιρίων και αθλητι¬ 
κών εγκαταστάσεων. 

ια. Η προμήθεια μηχανημάτων και υλικών για κοινή ωφέ¬ 
λεια. 

ιβ. Η μηχανοργάνωση υπηρεσιών των ΟΤΑ. 
ιγ. Κοινό πρόγραμμα αξιοποίησης των πλουτοπαραγωγι- 
κών πόρων της περιοχής. 

3. Έσοδα του Συνδέσμου είναι: 

α. Οι ετήσιες εισφορές των Κοινοτήτων που συμμετέ¬ 
χουν στο Σύνδεσμο που ανέρχονται σε 5% επί των τακτι¬ 
κών εσόδων του προηγουμένου έτους, 
β. Οι πρόσοδοι από την περιουσία του Συνδέσμου, 
γ. Οι δωρεές επιχορηγήσεις και εισφορές από το Δημό¬ 
σιο ή άλλα φυσικά ή νομικά πρόσωπα ή Οργανισμούς, δω¬ 
ρεές ομογενών κ.λπ. 

δ. Οι πρόσοδοι από τέλη που θα επιβληθούν υπέρ του 
Συνδέσμου. 

ε. Η επιχορήγηση από τους φορείς του Δημοσίου τομέα, 
για την εκτέλεση έργων, την κάλυψη δαπάνων και την 
πληρωμή αποδοχών του προσωπικού του Συνδέσμου. 

4. Έδρα του Συνδέσμου ορίζεται ο Δήμος Πύλης. 

5. Χρονική διάρκεια δέκα (10) χρόνια. 

6. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Νομικού προ¬ 
σώπου το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 8 Μαρτίου 1994 

Ο Νομάρχης 
ΧΡ. ΚΑΡΑΦΟΥΛΙΔΗΣ 

Αριθ. Ζ/3866 (11) 

Χορήγηση άδειας ίδρυσης Ιδιωτικών Ινστιτούτων Επαγ¬ 
γελματικής Κατάρτισης σε Νομικά Πρόσωπα Ιδιωτικού 
Δικαίου και σε Φυσικό Πρόσωπο. 

ΤΟ Δ.Σ. ΤΟΥ Ο.Ε.Ε.Κ. 

Έχοντας υπόψη: 


* 

1. Τις διατάξεις του Ν. 2009/92 «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες διατά¬ 
ξεις» (ΦΕΚ 18 τ.Α’) και ειδικότερα τις παραγράφους 7, 8 
και 9 του άρθρου 5 του νόμου αυτού. 

2. Τις διατάξεις της με αριθμ. Ζ/3378/93 (ΦΕΚ 356 
τ.Β') απόφασης του Υπουργού Εθνικής Παιδείας και θρη¬ 
σκευμάτων «Προϋποθέσεις, όροι και διαδικασία χορήγη¬ 
σης άδειας ίδρυσης και λειτουργίας Ινστιτούτων Επαγγελ¬ 
ματικής Κατάρτισης (Ι.Ε.Κ.) από Νομικά Πρόσωπα Ιδιωτι¬ 
κού Δικαίου ή ιδιώτες» όπως η απόφαση αυτή τροποποιή¬ 
θηκε και ισχύει, και ειδικότερα τα άρθρα 1 και 2 της από¬ 
φασης αυτής. 

3. Τη με αριθμ. 8/8.3.1994 πράξη του Διοικητικού Συμ¬ 
βουλίου του Οργανισμού Επαγγελματικής Εκπαίδευσης 
και Κατάρτισης (Ο.Ε.Ε.Κ.). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Χορηγούμε άδεια ίδρυσης Ιδιωτικών Ινστιτούτων Επαγ¬ 
γελματικής Κατάρτισης σε Νομικά Πρόσωπα Ιδιωτικού Δι¬ 
καίου και φυσικό πρόσωπο ως ακολούθως: 

Α. Νομικά Πρόσωπα Ιδιωτικού Δικαίου: 

1. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ με την επωνυμία «ΙΔΙΩΤΙΚΟ ΙΝΣΤΙΤΟΥΤΟ ΕΠΑΓ¬ 
ΓΕΛΜΑΤΙΚΗΣ ΚΑΤΑΡΤΙΣΗΣ “ΔΙΟΛΚΟΣ ΠΕΙΡΑΙΑ” και την * 
προσωνυμία «ΔΙΟΛΚΟΣ ΠΕΙΡΑΙΑ». 

2. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ με την επωνυμία «θ. ΜΑΚΡΗΣ - Ε. ΓΕΩΡΓΑΤΗΣ 
ΚΑΙ ΣΙΑ Ο.Ε.» και την προσωνυμία «ΔΕΛΤΑ ΙΩΑΝΝΙ- 
ΝΩΝ». 

3. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ με την επωνυμία «ΙΔΙΩΤΙΚΟ ΙΝΣΤΙΤΟΥΤΟ ΕΠΑΓ¬ 
ΓΕΛΜΑΤΙΚΗΣ ΚΑΤΑΡΤΙΣΗΣ “ΔΙΟΛΚΟΣ” ΑΝΑΠΤΥΞΙΑΚΗ 
ΕΤΑΙΡΕΙΑ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΤΡΙΚΑ¬ 
ΛΩΝ» και την προσωνυμία «ΔΙΟΛΚΟΣ ΤΡΙΚΑΛΩΝ». 

4. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ με την επωνυμία «ΙΔΙΩΤΙΚΟ ΙΝΣΤΙΤΟΥΤΟ ΕΠΑΓ¬ 
ΓΕΛΜΑΤΙΚΗΣ ΚΑΤΑΡΤΙΣΗΣ - ΓΛΥΚΟΣ ΕΤΑΙΡΕΙΑ ΠΕ¬ 
ΡΙΟΡΙΣΜΕΝΗΣ ΕΥΘΥΝΗΣ» και την προσωνυμία «Ι.Ι.Ε.Κ. 
ΓΛΥΚΟΣ». 

Β. Φυσικό Πρόσωπο: 

1. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ ΤΡΑΧΑΝΑ ΕΥΤΥΧΙΑ με την προσωνυμία «ΤΡΑ¬ 
ΧΑΝΑ ΕΥΤΥΧΙΑ». 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 1994 

Ο Πρόεδρος Ο.Ε.Ε.Κ. 

ΘΕΟΔΩΡΟΣ ΧΡΙΣΤΙΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύ χο ς τ ης ΕΦΗ ΜΕΡΙ ΔΑΣ ΤΗ Σ Κ ΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 1 7 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητές για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


α) 

Γ ια 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β’ 


» 

30.000 

» 

1.500 

Υ) 

» 

» 

» 

Π 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε> 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Γ 

Ι.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

)) 

» 

Α.Ε 

. & Ε.Π.Ε. 

» 

200.000 

» 

10.000 

ια) 

Γ ια 

όλα 

τα Τεύχη 

εκτός ΤΑΕ-ΕΠΕ 

)> 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















